Kort før jul slog to knivbevæbnede røvere til mod Kiwi i Vrå. De truede sig til pengene i kassen. To dage senere blev butikken udsat for et knivrøveri igen. Gerningsmændene fik kun småbeløb med sig, men de efterlod en række psykisk ramte butiksansatte. - De har det dårligt. Der er flere der ikke vil åbne eller lukke butikken. Der er flere der skriver til mig, at de gerne vil bytte vagter fordi de ikke tør komme på arbejde. Derfor har vi sat ekstra sikkerhed ind med en vagt om aftenen, fortæller Bjarne Weyergang, der er butikschef i Kiwi i Vrå. Ti gange siden midt i oktober har gerningsmænd røvet butikker i Nordjylland. Ofte sker det kort før lukketid. Kun et af de ti røverier er opklaret. - Vi kan ikke patruljerer ved alle butikker ved lukketid, men det er klart at vi har øget opmærksomheden i forbindelse med vores patrulje omkring butikkernes lukketid, siger politikommissær ved Nordjyllands Politi, Peter Skovbak. Alle medarbejderne har efterfølgende fået psykologhjælp for at få en tryghed tilbage. De er alle meget hårdt berørt. Seneste røveri skete i aftes. Her gik det ud over DagliBrugsen i Tylstrup. Gerningsmanden var iført en grå hætte og sort bind over munden, mens han truede med en kniv. - Jeg er stadig optimist og jeg tror på at vi får opklaret sagerne, siger Peter Skovbak. Politiet tror at de to røverier mod Kiwi i Vrå er begået af de samme to gerningsmænd, der begge er fra lokalområdet. Ved det andet røveri blev to ansatte truet med kniv ud i baglokalet, fordi røverne ville have flere penge end dem der var i kassen. - Alle medarbejderne har efterfølgende fået psykologhjælp for at få en tryghed tilbage. De er alle meget hårdt berørt, fortæller butikschef Bjarne Weyergang. Hver dag, når det nærmer sig lukketid stiger nervøsiteten hos de ansatte. For er det aften gerningsmanden vender tilbage. I mellemtiden forsøger Kiwis ledelse af at beskytte medarbejderne. - Lige nu har vi en vagt på, og så må vi se hvad der sker på sigt. Det kan godt være vi skal have et pengeløst system, Bjarne Weyergang. Ved røveriet i DagligBrugsen i Tylstrup beskrives gerningsmanden som 180 cm høj. Han var iført mørkegråt joggingsæt, grå hætte og sort bind over munden. Ved røveriet i Kiwi i Vrå beskrives den ene gerningsmand signaliseres som spinkel af bygning, iført sort hættetrøje eller jakke, lyseblå eller grå bukser, sorte Adidas kondisko. Den anden gerningsmand beskrives som spinkel af bygning, iført blå hættetrøje med hvid skrift, mørke arbejdsbukser og Converse sko.

Opsummering:
Siden oktober har nordjyske butikker været udsat for ti røverier. De mange røverier har psykiske konsekvenser for de ansatte.